
През 1897 г. Пловдивското кметство замисля тържествено чествува-- 
не на 50-годишнината от дейността на един от най-изтъкнатите дейци от" 
епохата на Българското възраждане - Найден Геров”, но по искане на юби-- 
ляра голямото събитие се стбелязва на 14 септември с.г. „ чрез един скро- 
мен домашен празник, на който пак бе симпатично сърадван от всичката. 
ни интелигенция в Пловдив и из провинцията“ .! Тържеството в негова 
чест се превръща във всенародна признателност към делото му. Вестни- 
ците и списанията от това време отразяват отпразнуването на половинве- 
ковния юбилей на великана на българската просвета, а сред приятелите, 
които му изпращат поздравления, личат имената на Константин Стои- 
лов, Константин Величков, Димитър Манчов, Димитър Страшимиров, 
Георги Кърджиев и други. 

Десетки са телеграмите и писмата, израз на възхищението и почит- 
та към 74-годишния будител, но едно писмо: се откроява по своето съдър- 
жание. Запазено в богатия архив на Найден Геров, съхранен в Българския 
исторически архив при Народна библиотека „Кирил и Методий“, тое с 
дата 14 септември 1897 г. и подател Васил Христов Дечев”*, един от най- 
ярките родопски дейци, оставил светла диря след себе си. 


* Найден Геров Добревич - Мушек (1832-1900), от Копривщица. Просветен и 
обществен деец. Следва в Русия, учителствува в родния си град и Пловдив, руски 
вицеконсул през периода 1857-1876 г. След Освобождението е назначен за вицегу- 
бернатор на Свищов. Съставя „ Речник на българский язик“ , написва поемата „Стоян 
и Рада“ , автор на учебници. 

** Васил Христов Дечев (псевд. В. Д. Смоленски) (1866-1941), от Чепеларе. 
Учител, етнограф и обществен деец. Учи в Пловдивската гимназия, след което учи- 
телствува в Чепеларе, Лъжене и Чепино (дн. квартали на Велинград), Перущица и 
др. Редактира през 1895 г. първия родопски вестник „Средногороски новини“ , а през 
1896 г. е библиотекар на чепеларсхото просветно дружество „ Родопска искра“. Ок- 
ръжен съветник (1894 г.) и председател на училищното настоятелство в Чепеларе 
(1896 г.). През периода 1894-1897 г. е кмет на родното си село. Заедно със Ст. Шипе 

ков издава сп. „ Родопски напредък“ (1903-1912 г.). Най-значителният му труде „ Ми- 


налото на Чепеларе“. 

Открито при научната обработка на няколкохилядната докумен- 
тация на Найден Геров, писмото се публикува за първи път. Засега 
не се намери друго от същия автор, така както липсват сведения и 
за чувствата, които е изпитал юбилярят при получаването му, тъй 
като то остава без отговор. Отсъствието в горния ляв ъгъл на пис- 
мото точната дата на получаване и съответния отговор, собствено- 
ръчно отбелязани ст Найден Геров, е доказателство, че писмена връ- 
зка между двамата не с- установява. 

‚ Текстът е разположен на две страници, като стилът и езикът 
на епохата са запазени напълно, а използуваният родопски диалект 
разкрива живата реч, която се говори и до днес от населението по 
тези места. 

Голям е броят на документите, достигнали до нас, с данни за 
училищното дело през Възраждането, но малко са тези като писмо- 
то на Васил Дечев, в което с такава колоритност е обрисувана кар- 
тината на първия учебен ден. Вълнуващо авторът разкрива чувства- 
та си, които е изпитал, прекрачвайки прага на Чепеларското учили- 
ще през годината 1874. По това време то е добре уредено, като ста- 
ровремското обучение с псалтири и часослови е изхвърлено и заме- 
нено с нови учебници и помагала, част от които са изпратени безп- 
латно от Найден Геров. 

С непосредственост той пресъздава и образа на своя „ многоу- 
важаем“ учител и голям родолюбец Иван Георгиев Найденов", кой- 
то с педагогически похват извършва обучението на децата отначало 
на гръцки и български, но след това изцяло само на родния език. в 
писмото Васил Дечев с думите: „ Учителят (Иван Г. Найдювски) ши- 
еше някаква дреха, но като ме видя остави иглата и ме посрещна 
много радостно“, още веднъж потвърждава сведенията, че поради 
минималното заплащане българският учител през периода на Въз- 
раждането е принуден да извършва и други дейности, като едновре- 
менно с учителствуването той еи псалт в църквата, шивач, читали- 
щен деец и т.н. 

В лицето на своя първи учител авторът синтезира качествата 
на народното учителство, което внася в живота новостите на време- 


1 Иван Георгиев Найденов, от Чепеларе. Учител и обществен деец. В про- 
дължение на повече от петнадесет години е едновременно учител, псалт и селс- 
ки секретар - сметководител, както и най-изкустният майстор шивач на горни 
женски дрехи. След Освобождението заема и изпълнява с вещина службите: член 
на селското общинско управление, секретар-бирник, чиновник по десятъка, учи- 
лищен и църковен настоятел и общински кмет. През неговото последно кметст- 
во (1887-1888 г.) се слага началото на благоустройството на Чепеларе. Член на 
просветното дружество „ Родопска искра“ (1880 г.). При обучението си в учили- 
ще изучава гръцки език, който овладява най-добре в сравнение с всички негови 
съвременни учители. 

то, учи младите да четат и пишат, открива им чудния свят към кни- 
гите и знанията, разказва им за миналото на България и разпалва 
тяхното родолюбие. Повлияно и от патриотичната дейност на Най- 
ден Геров, то направило българската просвета да се превърне в пър- 
востепенен фактор за възпитание в национален дух. 

Особено място в писмото Васил Дечев отделя на Найден Ге- 
ров, до чийто светъл образ осемгодишното момче за първи път се 
докосва от думите на селския учител Иван Найденов: „И той ебил 
каквосу вас дете, ала се е учил - учил и ут ученье е станал гулем 
чиляк. Консул е на най-гулемата царщина на светос“ . На родопски 
диалект, просто, нос много обов той обрисува пред учениците лич- 
ността на големия възрожденец. Разказва им за „Даскал Найден“, 
за „ Мускоския консул“, които думи силно се врязват в паметта на 
децата. Много са имената на тези, за които животът на Найден Ге- 
ров ще стане пример за трудолюбие, патриотичност и стремеж към 
науката. Сред тях изпъква името на Васил Дечев, който още от ма- 
лък започва да изучава с голяма страст нашето минало и да се инте- 
ресува от обществените ни дейци, които почита като светци. По- 
късно образованият младеж научава, че учението на Найден Геров 
при своя баща - известният учител хаджи Геро, в Пловдивското елин- 
ско училище и в родното място при опитния педагог Неофит Рилски 
не го задоволява. Продължил образованието си в Одеса, където за- 
вършва гимназия и камера” науки в Ришельовския лицей, той се 
завръща в страната ни през 1846 г. и става учител в Копривщица в 
откритото от него училище. 

Силно влияние оказва върху Васил Дечев фактът, че дългът на 
Найден Геров към отечеството го кара да предпочете пред разни 
други предложения званието български учител и като такъв с обая- 
телност поднася на своите ученици най-прогресивното, което мо- 
жело да даде по онова време младото българско училище. С това 
свое народополезно дело високообразованият руски възпитаник из- 
дига авторитета на тази професия. С търпение и усърдна пропаган- 
да успява да вдъхне любов към българската просвета, като спечелва 
първо доверието на свойте питомци, а по-късно и на поколенията 
след тях. Всичко това той пг-ви с единствената цел да осъществи 
една своя мечта - да види народа си образован и културен, да види 
възхода на българската нация. Патриотичният порив не го напуска 
и по-късно, когато през 1857 г. става руски вицеконсул. 

Никога не забравил мъдрите думи на своя пръв учител: „Ти не- 
маш вейке ни тетю, ни майка, ни баба... Тува ще седиш и ще се учиш!“ , както 
и силно повлиян от неуморната дейност на Найден Геров като учител, дип- 
ломат, радетел за самостоятелна българска църква, поет, публицист и учен, 


2 Т.е. държавно-стопански 

Васил Дечев посвещава целия си съзнателен живот за стопанското и култур- 
но възмогване на изоставена, забравена и бедна в миналото Родопа. Той осъ- 
ществява смело, настойчиво и с широк замах низ от дръзновени народополе- 
зни дела, а неговата книжовна дейност по своя ръст надхвърля пределите на 
Родопите и влиза заслужено в нашата национална книжовност и култура“. 

Васил Дечев никога не заличава от паметта си образа на Найден Геров 
и произнася името му с уважение и признателност. Той ще си спомни за него 
и на 14 септември 1897 година, поздравявайки го с писмото си, В което, ще 
изрази своето възхищение и страхопочитание към » най-идеалния и най-по- 
читаемия образ - образ светъл, без никакви петна“ ище му отдаде заслужена 
почит в деня на неговатг летдесетгодишнина. 

На текстае направено осъвременяване по отношение на гра иката, пра- 
вописа и пунктоацията. Буквата „ |“ езамененас „ я“ или „е“ (напр. др ха- 
дреха). В края на думите „ ъ“ и, ь“ отпадат (напр. пакъ - пак, памятьта - па- 
мятта), а в средата на думата „ ь“ сезаменяс „ Ъ“ (напр. прьв - пръв). Осъвре- 

~ менене правописът на съюза „ но“ вм. „нь“ ‚както и на представките „ из“ и 
„въз“ (напр. изкоча вм. искоча). Нормализирани са и диалектните оконча- 
ния на глаголите (напр. видя вм. виде). Отрицателната частица „ не“ е отде- 
лена от глаголната форма. Сложните думи, разделени в оригиналния текст, 
са възпроизведени слято ( многопочитаемий вм. много почитаемий). При- 
бавена е съединителната чертица при сравнителната и превъзходната степен 
на прилагателните имена. Предлогьт „ с“ е употребен като „ със“ пред думи- 
те, започващи със „с“. Поомененае формата на възвратното местоимение 
„мя“ в, ме“. 

За по-голяма близост със стила и езика на епохата е запазен напълно 
текстът, предаден от автора на родопски диалект. Направените допълнения 
са поставени в четвъртити скобки | |, а кръглите скоби са употребени, както 
са в оригиналния текст. Бележките за самото писмо са дадени под линия 
непосредствено под текста с номерация за всяка страница. Отделно от тях, В 
края, сме показали извори и библиография. 


Многопочитаемий г. Найден Геров, 

Бях на 8 години“, когато баба ми (бог да я прости) ме хана за ръката и за 
пръв път ме заведе в училището. Учителят (иван Г. Найдювски) шиеше няка- 
ква дреха, но като ме видя остави иглата и ме посрещна много радостно. 
Покани ме да седна наред с другите ученици и пак захвана да шие. Аз 
седнах, но бях смутен и щеше ми [се] да заплача не знам защо. Учителят, 
като видя моето смущение, взема една книжка измежду купа нови книги, 


що бяха на одъра“ и дойде при мене, тъкмо когато заплаках и се готвих да 


з Като се има предвид, че Васил Дечев е роден през 1866 година, то година- 


та, през която започва училище, е 1874. 
4 Диал. - дървено легло 

изкоча Вън от училището. Учителят като разбра, че ще бягам, хвана 
ме за ръката и каза следуюиите думи: 

“Бре, че ти още не си сидел адин сахат? В шкулото су мочиш се да 
бегаш. Къде ще идиш? Ти немаш вейке ни тетю, ни майка, ни баба. С° ти сам 
и майка и тетю, а се е деца ти врюп” братье. Тува ще сидиш и ще се учиш! На 
ти сае книжка. Пруводил" е Мускоския консул ут Хилбьо’, хем биз пари - 
пруводил е на врют деца са да се учтот и сбират юм”. Знайте ли, деца, кой 
е Мускоски консул? Ако ни знайте да Ви кажа. Той е даскол Найден, хем 
болгарин. И той е бил какво су вас дете, дла се е учил - учил и ут ученье е 
станал гулем чилек. Консул е на най-гулемата царщина на светос. Затува 
учите са да станете и вие консули и гулемци, оти светос са промене. Днесе 
адно, ала утре може да стане друго...” 

Тия думи на моя пръв многоуважаем учител ми направиха голямо впе- 
чатление, макар тогаз и дс не зазбирах добре значението им. Силно се 
врязаха В памятта ми думите“ Мускоски консул’ и“ Даскал Найден”. Аз взех 
още от малък да разпитвам за царщини, консули, училища, учители и пр., а 
по-после, когато станах по-възрастен и с какво годе елементарно образова- 
ние захванах да чета и изучавам с най-голяма страст за нашето минало и за 
нашите обществени дейци, които почитам като светци. Но“ Мускоския кон- 
сул” и“ Даскал Найден”, по-после Найден Геров си остана ё моя мозък 
най-идеалния и най-почитаемия образ - образ светъл без никакви пет- 
на. И сега, когато срещам понякогаж из пловдивските улици преклон- 
ния старец” със страхопочитание, но и с възхищение погледновам 
свещения образ и после се замисля дълбоко, като си спомня Всичко 


минало от 50 години нассм. 
Поклон пред 50-годишна”с Зи славна деятелност, многопочитаемий 


труженика 
Васил Дечов от с Чепеларе, Рупчоска околия. 
Член на Пловдивската окръжна постоянна комисия 
Пловдив 
14 септември 1897г. 


5 Тур. - час 

6 Така с в оригинала. 

7 Диал. - всичкото, докрай тогуш 

в Диал. - изпратил 

з Родопски вариант на изговор на Филибе, т.е. гр. Пловдив. 

ю Освен книги за чепеларското училище Найден Геров изпраща през 
1865 г. на черковното настоятелство няколко богослужебни книги на славянски 
език. От тогава в църквата „Св. Атанас“ богослужението се извършва на славян- 


ски език. 
п Текстът е поставен в кавички от автора на писмото. 


г Незначителен задраскан текст. 

